ไฟแนนซ์ทูเดย์
&#8220;ประเทศจะไม่พินาศด้วยน้ำมือของคนชั่ว แต่จะพังพินาศด้วยน้ำมือของคนที่ได้แต่มอง แต่ไม่คิดจะทำอะไรเลยต่างหาก&#8221;
26 ธ.ค. 2555

“ประเทศจะไม่พินาศด้วยน้ำมือของคนชั่ว แต่จะพังพินาศด้วยน้ำมือของคนที่ได้แต่มอง แต่ไม่คิดจะทำอะไรเลยต่างหาก”
...ในขณะที่นายกรัฐมนตรีกำลังให้กระทรวงคมนาคมเร่งรัดการประมูลรถไฟความเร็วสูง ถึงกับกำหนดว่าต้องประมูลในปีหน้าให้ได้ วงเงิน 56 แสนล้านบาท ทำเอาบรรดาข้าราชการกระทรวงการคลังและคมนาคมที่เกี่ยวข้องกับเงินกู้ต้องกุมขมับ เพราะจนถึงขณะนี้โครงการรถไฟฟ้า รถไฟความเร็วสูงยังไม่ทำรายงานอีไอเอเลย 
...ลมหนาวโชยมาไม่ทันไร ครม.ก็มีมติอนุมัติให้กระทรวงพาณิชย์ออกประกาศ เรื่อง การนำข้าวโพดที่ใช้เป็นวัตถุดิบอาหารสัตว์เข้ามาในราชอาณาจักรตามความตกลงภายใต้เขตการค้าเสรีอาเซียน สำหรับปี 2556 พ.ศ. ... โดยถ้าเป็น อคส.นำเข้า ต้องนำเข้าระหว่างวันที่ 1 ม.ค. 255631 ธ.ค. 2556 กรณีผู้นำเข้าทั่วไป ต้องนำเข้าระหว่างวันที่ 1 มี.ค. 255631 ก.ค. 2556 ใครเป็นพ่อค้าเข้าลู่วิ่งออกสตาร์ตได้ครับพี่น้อง เอ้า วิ่ง...
...ตอนนี้พนักงานของธนาคารกรุงศรีอยุธยาขายดีเป็นเทน้ำเทท่า ล่าสุด ธนาคารเดอะรอยัลแบงก์ออฟสกอตแลนด์ หรืออาร์บีเอส แต่งตั้ง ชาลี มาดาน เป็นประธานกรรมการ ผู้จัดการใหญ่ ประจำประเทศไทย และประธานคณะเจ้าหน้าที่ด้านอินเตอร์เนชันแนลแบงก์กิง ประจำประเทศไทย รับผิดชอบด้านการตลาดและธุรกิจการธนาคาร การให้บริการด้านสินเชื่อ วาณิชธนกิจ บริการด้านธุรกรรม และการบริหารความเสี่ยง 
ก่อนหน้านี้ หากยังจำกันได้ ชาลี มาดาน เคยดำรงตำแหน่งประธานคณะเจ้าหน้าที่ด้านลูกค้าธุรกิจขนาดใหญ่ ธนาคารกรุงศรีอยุธยา และดำรงตำแหน่งประธานบริษัท กรุงศรีแฟ็กเตอริง และ กรรมการ บล.กรุงศรี 
สืบประวัติแล้วน่าสนใจ ชาลี มาดาน จบ ป.โท จากสถาบันบัณฑิตบริหารธุรกิจศศินทร์ แห่งจุฬาลงกรณ์มหาวิทยาลัย จบ ป.ตรีด้านบริหารธุรกิจ จากอัสสัมชัญ